CELEX: 62014CN0591
Language: da
Date: 2014-12-19 00:00:00
Title: Sag C-591/14: Sag anlagt den 19. december 2014 — Europa-Kommissionen mod Kongeriget Belgien

2.3.2015   
            
            
               DA
            
            
               Den Europæiske Unions Tidende
            
            
               C 73/16
            
         
      Sag anlagt den 19. december 2014 — Europa-Kommissionen mod Kongeriget Belgien
      (Sag C-591/14)
      (2015/C 073/22)
      Processprog: fransk
      
         Parter
      
      
         Sagsøger: Europa-Kommissionen (ved J.-F. Brakeland og B. Stromsky, som befuldmægtigede)
      
         Sagsøgt: Kongeriget Belgien
      
         Sagsøgerens påstande
      
      
                  —
               
               
                  Det fastslås, at Kongeriget Belgien har tilsidesat sine forpligtelser i henhold til artikel 288, stk. 4, TEUF og artikel 2, 3 og 4 i Kommissionens afgørelse 2011/678/EU af 27. juli 2011 om Belgiens statsstøtte til finansiering af screening for overførbare spongiforme encephalopatier (TSE) hos kvæg (1), idet det ikke inden for de fastsatte frister har truffet alle de foranstaltninger, som er nødvendige for hos modtagerne at tilbagesøge den statsstøtte, som er erklæret ulovlig og uforenelig med det indre marked i nævnte beslutnings artikel 1, stk. 3 og 4, og idet den ikke inden for den fastsatte frist har underrettet Kommissionen om de foranstaltninger, der er truffet for at efterkomme denne beslutning.
               
            
                  —
               
               
                  Kongeriget Belgien tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Ved afgørelse 2011/678 om Kongeriget Belgiens statsstøtte til finansiering af screening for overførbare spongiforme encephalopatier (TSE) hos kvæg erklærede Kommissionen den af Belgien bevilgede statsstøtte ulovlig og uforenelig med det indre marked.
      Den i afgørelsen fastsatte frist for tilbagesøgning af den statsstøtte, der er erklæret ulovlig, udløb den 28. november 2011, uden at der er sket en fuld tilbagebetaling af denne støtte.
      På datoen for anlæggelsen af dette søgsmål havde sagsøgte imidlertid endnu hverken truffet de foranstaltninger, som er nødvendige for at tilbagesøge den bevilgede støtte hos modtagervirksomhederne, eller meddelt Kommissionen alle de afkrævede oplysninger.
      
         (1)  EUT L 274, s. 36.